El lugar de Saraviello ye el puesto de salida d'an que se puya ta la Basa de la Mora, per la pista de La Imant, en es pasos de la Punta Calva, dimpués chira un poquet per debaixo d'el Pinar de la Freda y se fica ta la valleta d'el barranco de Galliners. Quan ye difuera d'el barranco, la pista pasa per La Solana de la Inclusa y enfila ta alto per la vesant de la Punta d'es Litars, ta'l cubilar de Labasar que ye el zaguer recuesto d'an que más luego torna a baixar ya ta la vallonada an que ye l'ibón.